CELEX: 32014D1230(01)
Language: et
Date: 2014-12-15 00:00:00
Title: Euroopa Parlamendi juhatuse otsus, 15. detsember 2014 , millega muudetakse Euroopa Parlamendi liikmete põhimääruse rakendusmeetmeid

30.12.2014   
            
            
               ET
            
            
               Euroopa Liidu Teataja
            
            
               C 466/1
            
         EUROOPA PARLAMENDI JUHATUSE OTSUS,
   15. detsember 2014,
   millega muudetakse Euroopa Parlamendi liikmete põhimääruse rakendusmeetmeid
   (2014/C 466/01)
   EUROOPA PARLAMENDI JUHATUS,
   võttes arvesse Euroopa Liidu toimimise lepingut, eriti selle artikli 223 lõiget 2,
   võttes arvesse Euroopa Parlamendi liikmete põhimäärust (1) (edaspidi „põhimäärus”),
   võttes arvesse Euroopa Parlamendi kodukorra artikleid 10 ja 25
   ning arvestades järgmist:
   
               (1)
            
            
               Põhimääruse artikli 20 lõikes 1 on sätestatud, et „parlamendiliikmetel on õigus seoses mandaadi täitmisega tekkivate kulude hüvitamisele”, ning lõikes 4 on sätestatud, et „parlament määrab kindlaks kõnealuse õiguse teostamise tingimused”. Need tingimused on muu hulgas sätestatud ka Euroopa Parlamendi liikmete põhimääruse rakendusmeetmete (2) (edaspidi „rakendusmeetmed”) artiklites 22, 24 ja 66.
            
         
               (2)
            
            
               Rakendusmeetmete artikli 4 kohaselt on parlamendiliikmed kohustatud esitama ravikulude hüvitamise taotlemisel tõendavaid originaaldokumente. Selle tagajärjel peavad parlamendiliikmed sageli täitma käsitsi pikki ja keerulisi vorme ning lisama neile originaalarveid ja muid tõendavaid dokumente, et saada tekkinud kulude katteks hüvitist.
            
         
               (3)
            
            
               Selleks et vähendada hüvitamise korra bürokraatlikkust, tuleks parlamendiliikmetele anda võimalus esitada hüvitamistaotlusi või kulude katmise taotlusi elektrooniliselt. Parlamendiliikmete ülesandeks jääb tõendavate originaaldokumentide säilitamine mõistliku aja jooksul, st selle kalendriaasta 31. detsembrini, mis järgneb aastale, mil hüvitamistaotlus või kulude katmise taotlus esitati. Euroopa Parlamendi pädevad teenistused peaksid rakendama pisteliste kontrollide süsteemi, mis tugineb standardsel auditeerimistaval, et tagada tõendavate dokumentide skannitud koopiate autentsus.
            
         
               (4)
            
            
               Seetõttu tuleks rakendusmeetmeid muuta selliselt, et parlamendiliikmed saaksid esitada hüvitamistaotlusi ja kulude katmise taotlusi elektrooniliselt ning esitada tõendavate originaaldokumentide skannitud koopiaid, millele lisatakse ausõnaline kinnitus koopiate autentsuse kohta, samuti selleks et määrata kindlaks ajavahemik, mille jooksul parlamendiliikmed peavad säilitama tõendavaid originaaldokumente ja mille vältel Euroopa Parlamendi haldusüksus võib kontrollida skannitud tõendavate dokumentide autentsust.
            
         
               (5)
            
            
               Lisaks võib juhatus vastavalt rakendusmeetmete artikli 69 lõikele 1 igal aastal indekseerida hüvitatavate reisikulude, päevaraha ja üldkulude hüvitise summasid eelneva aasta oktoobrile vastava Eurostati avaldatud Euroopa Liidu aastase inflatsioonimäära ulatuses.
            
         
               (6)
            
            
               Eurostati 14. novembri 2014 avalduse kohaselt oli ajavahemikul 1. novembrist 2013 kuni 31. oktoobrini 2014 inflatsioonimäär 0,5 %. Selle inflatsioonimäära arvesse võtmisel tehtud kohandustest tulenevad uued summad peaksid hakkama kehtima 1. jaanuaril 2015 ning rakendusmeetmeid tuleks vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusmeetmeid muudetakse järgmiselt.
   
               1)
            
            
               Artikkel 4 asendatakse järgmisega:
               „Artikkel 4
               Hüvitamise kord
               Hüvitamistaotlused esitatakse Euroopa Parlamendi pädevale teenistusele või otse komisjoni arveldusbüroole, kasutades standardvorme, millele lisatakse tõendavad dokumendid.”
            
         
               2)
            
            
               Artikli 20 lõike 1 punkt a asendatakse järgmisega:
               
                           „a)
                        
                        
                           vahemaa esimesed 50 km: 22,62 eurot”;
                        
                     
         
               3)
            
            
               Artiklit 22 muudetakse järgmiselt:
               
                           a)
                        
                        
                           lõige 1 asendatakse järgmisega:
                           
                                       „1.
                                    
                                    
                                       Artikli 10 lõike 1 punktis b osutatud reisidega seoses kantud kulude hüvitamise maksimumsumma on 4 264 eurot aastas.”;
                                    
                                 
                     
                           b)
                        
                        
                           lõike 3 esimene lõik asendatakse järgmisega:
                           „Parlamendikomisjoni või allkomisjoni esimehe reiside puhul osalemiseks konverentsil või üritusel, kus käsitletakse Euroopale huvi pakkuvaid küsimusi, mis kuuluvad vastava parlamendikomisjoni või allkomisjoni pädevusse ning millel on parlamentaarne mõõde, on tegelike kulude hüvitamise aastane maksimumsumma 4 264 eurot. Kõnealuseks osalemiseks on vajalik parlamendi presidendi eelnev luba; enne loa andmist kontrollitakse vahendite olemasolu nimetatud maksimumsumma piires.”
                        
                     
         
               4)
            
            
               Artikli 24 lõige 2 asendatakse järgmisega:
               
                           „2.
                        
                        
                           Kui ametlik tegevus leiab aset liidu territooriumil, makstakse parlamendiliikmele kindlasummalist päevaraha 306 eurot.”
                        
                     
         
               5)
            
            
               Artikli 26 lõige 2 asendatakse järgmisega:
               
                           „2.
                        
                        
                           Artikli 25 alusel makstava hüvitise summa on 4 320 eurot kuus.”
                        
                     
         
               6)
            
            
               Artikkel 66 asendatakse järgmisega:
               „Artikkel 66
               Asendustõendid
               Nõutavate tõendavate dokumentide kaotamise korral peab parlamendiliige esitama deklaratsiooni dokumentide kaotamise kohta ja lisama sellele käesolevate rakendusmeetmete nõuetele vastavad asendustõendid.”
            
         
               7)
            
            
               Lisatakse järgmine artikkel:
               „Artikkel 72a
               Elektrooniliselt skannitud tõendavad dokumendid
               1.   Kui käesolevates rakendusmeetmetes viidatakse hüvitamistaotluste või kulude katmise taotluste esitamisele, võib niisugused taotlused esitada elektrooniliselt koos digitaalallkirjaga.
               2.   Kui käesolevates rakendusmeetmetes nõutakse tõendavate dokumentide esitamist, võib niisugused dokumendid esitada skannitud koopiatena, tingimusel et parlamendiliige kinnitab ausõnaga, et esitatud dokumentid on autentsed.
               3.   Selleks et oleks võimalik kontrollida tõendavate dokumentide skannitud koopiate autentsust, säilitavad parlamendiliikmed originaaldokumente selle kalendriaasta 31. detsembrini, mis järgneb aastale, mil hüvitamistaotlus või kulude katmise taotlus esitati.
               Euroopa Parlamendi pädevad teenistused rakendavad pisteliste kontrollide süsteemi, et tagada skannitud tõendavate dokumentide koopiate autentsus.”
            
         Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   Otsust hakatakse kohaldama alates samast päevast, v.a artikli 1 lõiked 2–5, mida hakatakse kohaldama alates 1. jaanuarist 2015.
   
      (1)  Euroopa Parlamendi 28. septembri 2005. aasta otsus 2005/684/EÜ, Euratom, millega võetakse vastu Euroopa Parlamendi liikmete põhimäärus (ELT L 262, 7.10.2005, lk 1).
   
      (2)  Euroopa Parlamendi juhatuse 19. mai ja 9. juuli 2008. aasta otsus Euroopa Parlamendi liikmete põhimääruse rakendusmeetmete kohta (ELT C 159, 13.7.2009, lk 1).